stanford-oval/wikipedia huggingface dataset:
Pekka Kivelä

| Pekka Kivelä> Henkilötiedot |
| --- | --- |
Syntynyt: 3. marraskuuta 1946 Tampere, Suomi
Poliitikko
Puolue:  Kansallinen Kokoomus
Asema:  Puoluesihteeri (1989−1995)
Pekka Olavi Kivelä (s. 3. marraskuuta 1946 Tampere) on suomalainen poliitikko. Kivelä oli Kansallisen Kokoomuksen puoluesihteeri vuosina 1989–1995 ja toimi kansanedustajana ajalla 1. elokuuta 1993 – 23. maaliskuuta 1995 noustuaan eduskuntaan Ympäristöministeriön ylijohtajaksi siirtyneen kansanedustaja Jouni J. Särkijärven varamiehenä. Kansanedustajana Kivelä edusti Uudenmaan läänin vaalipiiriä.
Pekka Kivelän isä oli kansanedustajana vuosina 1945–1948 toiminut Mannerheim-ristin ritari Eero Kivelä.
Pavel Horváth

| 0 | 1 | 2 |
| --- | --- | --- |

Henkilötiedot
Syntymäaika: 22. huhtikuuta 1975 (ikä 49)
Syntymäpaikka: Prague, Tšekkoslovakia
Kansalaisuus:  Tšekki
Pelipaikka: Keskikenttäpelaaja
Pituus: 178 cm
Seurat
| Vuodet | Seura | O (M) |
| 1993 1994-1996 1996-2000 2000-2001 2001 2002-2004 2004-2006 2006-2008 2008-2015 | Sparta Praga Jablonec Slavia Praga Sporting Portugal Galatasaray Teplice Vissel Kobe Sparta Praga Viktoria Plzeň |  |
Maajoukkue
| 1999–2002 | Tšekki | 19 (0) |
Pavel Horváth (s. 22. huhtikuuta 1975 Prague) on tšekkiläinen entinen jalkapalloilija.
Jalkapallomaajoukkue

Horváth debytoi Tšekin maajoukkueessa 1999. Hän on pelannut 19 maaottelua.
Palaiópoli

Palaiópoli (kreik. Παλαιόπολη; kath.kreik. Παλαιόπολης, Palaiópolis; myös Paleópoli(s), ”Vanha kaupunki”) voi viitata seuraaviin paikkoihin Kreikassa:
Palaiópoli, kylä ja antiikin aikaisen Androksen kaupungin paikka Ándroksen saarella Etelä-Egean saarten alueella
Palaiópoli, antiikin aikaisen Korkyran kaupungin paikka Korfun saarella Jooniansaarten alueella
Palaiópoli, kylä ja antiikin aikaisen Skandeian kaupungin paikka Kytheran saarella Attikan alueella
Palaiópoli, kylä ja antiikin aikaisen Samothraken kaupungin paikka Samothrákin saarella Itä-Makedonian ja Traakian alueella
Oulun kendoseura Hokufuu

Oulun kendoseura Hokufuu on perustettu vuonna 1999. Seurassa oli vuonna 2005 67 jäsentä. Tämä teki Oulun kendoseurasta Suomen toiseksi suurimman kendoseuran. Syksyllä 2014 seurassa harjoitteli kendoa noin 20 jäsentä.
Seura pyrkii osaltaan parantamaan kendon harrastusmahdollisuuksia Oulussa sekä Pohjois-Suomessa sekä edistää tietoisuutta lajista. Hokufuu tekee myös yhteistyötä ulkomaisten kendoseurojen (Luulaja) ja Oulun yliopiston kanssa.
Hokufuu oli maailman pohjoisin kendoseura viiden vuoden ajan 1999–2004, kunnes Tornioon perustettiin Tenshu Ken Kai-kendoseura.
Kilpailumenestys

Useita Oulun kendosura Hokufuun jäseniä on kuulunut Suomen maajoukkueeseen.
Kilpailumenestys > Kendō > Kendon yksilö suomenmestaruus

Kultaa 2005/Hämeenlinna - Ari Kyläniemi, Hokufuu, Oulu
Kilpailumenestys > Kendō > Kendōn alle 18-vuotiaiden yksilösuomenmestaruuskilpailu

Pronssia 26.08.2006/Ulvila - Mikko Memonen, Hokufuu, Oulu
Pronssia 22.09.2007/Kuopio - Mikko Memonen, Hokufuu, Oulu
Kilpailumenestys > Iaidō > Iaidōn yksilö suomenmestaruus (yudansha-sarja)

Kultaa 25.04.2009/Helsinki - Niilo Kiesiläinen, Hokufuu, Oulu
Kilpailumenestys > Jodo > Jodōn yksilö suomenmestaruus (yudansha-sarja)

Hopeaa 26.04.2009/Helsinki - Niilo Kiesiläinen, Hokufuu, Oulu
Aiheesta muualla

Oulun kendoseuran Hokufuu ry:n kotisivut
Paavo E. Kauppinen

Paavo Erik Olavi Kauppinen (29. kesäkuuta 1911 Tampere – 28. helmikuuta 2004 Helsinki) oli suomalainen merikapteeni sekä filosofian ja yhteiskuntatieteiden tohtori.
Kauppinen kävi ennen sotia keskikoulun ja suoritti yliperämieskurssin. Talvisodan aikana hän aloitti opinnot Yhteiskunnallisessa korkeakoulussa ja sotien aiheuttaman viivästyksen jälkeen hän valmistui yhteiskuntatieteiden maisteriksi 1954. Jatko-opinnot Kauppinen aloitti jäätyään eläkkeelle. Vuonna 1992 hänestä tuli 81-vuotiaana Tampereen yliopiston historian vanhin väitellyt tohtori.
Kielitieteen puolella Kauppinen pyrki osoittamaan suomen kielen ja kelttiläisten kielten välisen sukulaisuuden olemassaolon.
Teoksia

Suomen valtio- ja kirkko-orgaanien oikeudellisesta suhteesta : omistettu lokakuussa 1953 kokoontuvalle kirkolliskokoukselle. Tekijä, Helsinki 1953
The relation of natural justice to christianity : dedicated in August 1954 to the World Congress of the General Council of the Christian Churches in Evanston, USA. Tekijä, Helsinki 1954
Piilevä hallitusmuotokriisimme. Tekijä, Helsinki 1956
Hallitusmuotokriisimme. Tekijä, Helsinki 1960
On the possibility of a third road : dedicated to the Christian leaders assembled in Vatican council II ; transl. ...from the Finnish original. Tekijä, Helsinki 1965
Suomen nimistön ja kielen mahdollinen kelttiläinen aines. P. E. K., Ylivieska 1977
Maailmallinen kanssakäyminen vuoteen 1810 : klassisen societas civilis et politica -käsitteen kansallinen tulkinta - The concept of the civil or political society before 1810 : a national interpretation of the classical concept of "societas civilis et politica". P. E. Kauppinen, Helsinki 1977
Lyhyt kimmeriläis-suomalainen sanakirja - A short Cimmeric-Finnish dictionary. P. E. Kauppinen, Helsinki 1978
The grammar of Cimmeric - Kimmerin kielioppi. P. E. Kauppinen, Helsinki 1980
Proto-italo-celtic elements in Finnish with a grammar : an essay. P. E. Kauppinen, Helsinki 1982
Länsimainen traditio Suomen valtiosäännöissä. Tutkimuksia / Tampereen yliopisto, politiikan tutkimuksen laitos 100. Tampereen yliopisto, Tampere 1989
Suomen valtiosääntöjen aate- ja käsitehistoriallisesta taustasta : yleiskatsaus perinteiden alkuperään ja kehitykseen. Tampereen yliopiston väitöskirja. Acta Universitatis Tamperensis. Ser. A vol. 337. Tampereen yliopisto, Tampere 1992
Itämeren merisodan varjossa : muistelmateos. Tutkimuksia / Tampereen yliopisto, politiikan tutkimuksen laitos 128. Tampereen yliopisto, Tampere 1995
Oulun Fröökynät

Oulun Fröökynät on oululainen tyttö- ja nuorisokuoro, joka on perustettu vuonna 1988. Nimi muutettiin vuonna 2006 nuorisokuoro Oulun Fröökynöiksi. Kuoro esittää hengellistä sekä viihteellistä musiikkia. Kuoro toimii Oulun NMKY:n alaisuudessa. Kuoroa johtaa Ahti Sepp.
Kuorossa on kaksi eri ryhmittymää, lapsikuoro Lauluflikat ja nuorisokuoro Fröökynät. Harjoitukset ovat kerran viikossa ja leireillä käydään noin kolmesti vuodessa. Esityksiä järjestetään yleisesti Oulussa. Fröökynät ovat esiintyneet myös muualla kuin Suomessa.
Diskografia

Raatinsaaren Joulu (yhdessä Ynnin poikien kanssa).
Aiheesta muualla

Oulun Fröökynöiden kotisivut
Palaió Tríkeri

Palaió Tríkerin saari (keskellä) satelliittikuvassa, alhaalla ja oikealla Pílion niemimaa.
| --- | --- |
Sijainti:  39°09′38″N, 23°04′42″E, Nótio Pílio Magnesia, Thessalia Kreikka
Vesialue:  Pagasitikóslahti
Merialue:  Egeanmeri, Välimeri
Pinta-ala:  2,5 km²
| --- | --- |
Asukasluku:  90
Kieli:  kreikka
muokkaa - muokkaa wikitekstiä - muokkaa Wikidataa
Palaió Tríkeri (kreik. Παλαιό Τρίκερι; myös Palaió Trikéri, Παλαιό Τρικέρι) on Kreikan saari, joka sijaitsee Pagasitikóslahdessa Pílion niemimaan kärjen edustalla. Saaren pinta-ala on 2,5 neliökilometriä ja asukasluku 90 (vuonna 2011). Hallinnollisesti Palaió Tríkeri kuuluu Nótio Pílion kuntaan, Magnesian alueyksikköön ja Thessalian alueeseen.
Saaren pääkylä on Palaió Tríkerin kylä (59 asukasta), joka sijaitsee saaren etelärannikolla. Saaren muut asutukset ovat kylät Ágios Geórgios (13 asukasta), Pýthos (11) ja Agía Sofía (7) sekä Neitsyt Marian luostari (Moní Panagías).
Palaió Tsiflíki

| Palaió Tsiflíki Παλαιό Τσιφλίκι |
| --- | --- |
 Palaió Tsiflíki
 Koordinaatit: 40°54′16″N, 24°20′57″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Kavála
Kunta:  Kavála
Hallinto:  
 – Asutustyyppi:  kaupunki
 – Kallikrates-koodi:  0501010104
Väkiluku (2011):  2 195
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Palaió Tsiflíki (kreik. Παλαιό Τσιφλίκι, kath.kreik. Παλαιόν Τσιφλίκιον, Palaión Tsiflíkion), myös  Palió (Παληό tai Παλιό), on Kreikan kaupunki, joka kuuluu hallinnollisesti Kaválan kuntaan, Kaválan alueyksikköön ja Itä-Makedonian ja Traakian alueeseen. Kaupungin väkiluku on 2 195 (vuonna 2011).
Palaió Tsiflíkin pieni kaupunki sijaitsee Kaválanlahden rannalla noin yhdeksän kilometriä lounaaseen Kaválan kaupungin keskustasta ja voidaan nykyisin nähdä Kaválan esikaupunkina.
Palaiókastro (Sámos)

| Palaiókastro Παλαιόκαστρο |
| --- | --- |
 Palaiókastro
 Koordinaatit: 37°44′19″N, 26°59′57″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Anatolikí Sámos
Hallinto:  
 – Asutustyyppi:  kylä
 – Kallikrates-koodi:  5601010801
Korkeus:  140 m
Väkiluku (2011):  502
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Palaiókastro (kreik. Παλαιόκαστρο, myös Paliókastro, Παλαιόκαστρο; transl. myös Paleókastro) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Kylän väkiluku on 502 (vuonna 2011).
Palaiókastron kylä, suomeksi ”Vanha linna”, sijaitsee Sámoksen itäosassa noin seitsemän kilometriä kaakkoon Sámoksen kaupungista. Se on rakennettu noin 140 metrin korkeuteen merenpinnasta laskettuna. Kylän nimi viittaa siellä bysanttilaisella kaudella olleeseen pieneen linnaan, joka oli rakennettu 600- tai 700-luvulla. Palaiókastro muodostaa myös laajemman kyläyhdyskunnan (Τοπική Κοινότητα Παλαιοκάστρου, Topikí Koinótita Palaiokástrou), johon kuuluvat varsinaisen Palaiókastron kylän lisäksi kylät Argyrós, Charavgí eli Kérveli, Klíma, Poseidónio ja Psilí Ámmos. Koko yhdyskunnan väkiluku on 707.
Ennen vuotta 2011 kylä kuului Vathýn kuntaan ja vuosina 2011–2019 Sámoksen kuntaan ja sen Vathýn kunnallisyksikköön.
Pajalan rautatieasema

Pajalan rautatieasema (lyh. Paj, ruots. Pajala järnvägsstation) oli Ruotsin valtionrautateiden, Statens Järnvägarin, rautatieasema Pajalan kunnassa Pohjois-Ruotsissa. Rautatieasema avattiin 1930-luvulla ja se suljettiin vuonna 1970. Asema-alueen muodostivat asemarakennus nimikyltteineen sekä tavaramakasiini.
Erikoiseksi Pajalan aseman teki rautatien puuttuminen: Ruotsin Ylitornion ja Pajalan välistä rautatietä ei koskaan rakennettu, ja Statens Järnvägar hoiti Ylitornion ja Pajalan välistä liikennettä linja-autoin. Liikenteessä noudatettiin rautateiden rahtitariffeja ja matkalippuhintoja.
Aiheesta muualla

Valokuva asemasta
Parasite

Wikisanakirjassa on tähän liittyvä sananselitys: .
Parasite voi tarkoittaa ainakin seuraavia:
Parasite!, Mustaschin EP-levy vuodelta 2006
Parasiitti – tehty tappamaan (Parasite), tieteiskauhuelokuva vuodelta 1982
Parasite, Bong Joon-hon ohjaama jännityselokuva vuodelta 2019
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Parasite”, voi hakea sivunnimihaulla, laajalla sivunnimihaulla tai tekstihaulla.
Ordonnances ecclesiastiques

Ordonnances ecclésiastiques on Jean Calvinin vuonna julkaisema kirkkojärjestyksen säännöstö, jonka Geneven kaupunginraati otti käyttöön 1541. Säännöstö pohjautui Martin Bucerin suunnitelmaan ja sisältä yhteiskunnallisten ja kirkollisten elimien koordinoinnin. Säännöstön tavoitteena oli Geneven tekeminen kristilliseksi kaupungiksi. Calvin erottaa toisistaan hengellisen ja maallisen regimentin.
Sisältö

Säännöksessä kirkolliset, hallinnolliset ja poliittiset tehtävät kietoutuvat toisiinsa. Esimerkiksi julistetaan alkukirkon seurakuntajärjestys, joka on Kristuksen itsensä säätämä. Siinä on neljä virkaa: papit, opettaja, vanhimmat ja diakonit.
Sisältö > Papit ja opettajat

Papit ja opettajat muodostavat ”kunnianarvoisen seuran” (ransk. la vénérable compagnie), joka käytti hengellistä valtaa. Calvinin humanistis-evankelinen sivistysihanne sai ilmauksensa opettajissa, teologien, juristien ja humanistien muodostamassa yliopistokollegiossa. Pappien ja opettajien valitsemisen suorittivat käytännössä kaupungin viranomaiset.
Sisältö > Kirkkokuri

”Vanhimmat” ovat kirkkojärjestyksen tyypillisin instituutio. Kaupunki jaettiin piireihin siveellisyyden valvomiseksi. Nämä siveyspoliisit naamioitiin kirkollisiksi virkamiehiksi Bucerin Krichenpflegereiden tapaan: virka perusteltiin Apostolien teoilla. Kahdentoista vanhimman valitsemisen suorittivat raadin kollegiot, jotka olivat täysin riippuvaisia maallisesta vallasta. He tapasivat papit viikoittain konsistoriossa ja päättivät kirkkokurista.
Sisältö > Köyhäinhoito

Diakonit huolehtivat köyhäinhoidosta. Sitä varten oli olemassa elimiä. Niiden kohentaminen vastasi kehotusta, jonka Martti Luther oli esittänyt esivallalle An den christlichen Adel-kirjassaan, sekä Frans I:n ja reformistien toimesta taphatunutta sairaaloiden perustamista ja vanhojen parantamista.
Paulina Peavy

Paulina Peavy (1901 Colorado Springs, Colorado – 1999 Bethesda, Maryland) oli yhdysvaltalainen taidemaalari, piirtäjä ja väitetty ufokontaktihenkilö.
Peavy opiskeli vuosina 1919–1923 Oregonin osavaltionyliopistossa ammatillista kasvatusta ja sai kandidaatin arvon. Vuosina 1927–1932 hän opiskeli Chouinard Art Institutessa Los Angelesissa ja valmistui maisteriksi. Vuosina 1932–1942 hän kuului Los Angelesin ja Long Beachin opetuslautakuntaan. Peavy väitti kohdanneensa vuonna 1932 Lacamo-nimisen toisesta maailmasta tulleen henkiolennon ja uskoi kanavoivansa tämän välittämiä energioita taiteessaan. Peavy kehitti uskomusmaailman, johon kuuluivat syklinen aikakäsitys, reinkarnaatio ja ajatus ihmiskunnan kehityksestä kohti yhden sukupuolen muodostavaa täydellistymää. Kertomansa mukaan Peavy oppi Lacamolta maailmankaikkeuden salaisuudet, jotka sitten olivat hänen taiteensa aiheita. Hän käytti maalauksen ja piirtämisen lisäksi veistoa, tekstiä ja elokuvaa ilmaisukeinoinaan. Hän myös valmisti "transsinaamioita" virittäytyäkseen paremmin kokemiinsa Lacamo-olennon värähtelyihin.
Peavyn seinämaalaus The Eternal Supper oli vuonna 1939 osa San Franciscon Golden Gate International Expositionia.
Pajalan piiri

| Pajalan piiri |
| --- | --- |
 Pajalan kirkko
 fiPajalan piiri 
 67°12′32″N, 23°23′10″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Pajalan kunta
Piirikoodi:  325024
Väestö
Väkiluku (2022):  3 444 
Pajalan piiri (ruots. Pajala distrikt) sijaitsee Pajalan kunnassa Ruotsissa. Sen väkiluku on 3 444  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Pajalan kunnan piirit
Paulina Ołowska

Paulina Ołowska studiolla
Paulina Ołowska (s. 27. tammikuuta 1976 Gdańsk) on puolalainen taidemaalari, valokuvaaja ja elokuvantekijä.
Ołowska opiskeli School of the Art Institute of Chicagossa vuosina 1995–1996 ja Gdańskin kuvataideakatemiassa vuosina 1997–2000. Hän sai myös stipendejä Haagista, Amsterdamista, Lissabonista ja Kitakyushusta. Ołowska on taiteessaan usein yhdistänyt länsimaisen avantgarden piirteet kommunismin ajan Puolan kuvastoon. Hänen taidettaan on luonnehdittu "optimistiseksi"; siinä on usein kuvastunut mielenkiinto utopiaa kohtaan.
Ołowska on pitänyt näyttelyitä monissa Euroopan maissa ja Pohjois-Amerikassa. Hänelle myönnettiin vuonna 2014 Aachenin taidepalkinto.
Oula Uski

| Oula Uski> Henkilötiedot |
| --- | --- |
Syntynyt: 9. maaliskuuta 1992 (ikä 32) Järvenpää, Suomi
Kansalaisuus:   Suomi
Jääkiekkoilija
Lempinimi:  Olli
Pelipaikka:  keskushyökkääjä
Maila:  vasen
Pituus:  194 cm
Paino:  100 kg
Seura
Seura:  JoKP
Sarja:  Mestis
Pelinumero:  27
Pelaajaura
Pääsarjaura:  2018–
Aik. seurat:  TUTO Hockey (Mestis) Dunaújvárosi Acélbikák (EL) GKS Katowice (Puola) Kopla (II-div.) HC Caen (Ranska I) Visby/Roma HK (HockeyEttan) Füchse Duisburg (OL) Heilbronner Falken (OL)
Oula Uski (s. 9. maaliskuuta 1992 Järvenpää) on suomalainen jääkiekkoilija, joka pelaa Mestis-joukkue Joensuun Kiekko-Pojissa. Hän toimii joukkueen varakapteenina. Uski on pelipaikaltaan keskushyökkääjä, mutta hän osaa pelata myös laidassa.
Pelityyli

Uskin aiemman seuran TUTO Hockeyn silloisen urheilutoimenjohtaja Elmo Aittolan mukaan Uski on todella isokokoinen pelaaja. Aittolan mukaan hän on erittäin hyvin puolustussuuntaan pelaava sentteri ja lisäksi Uskilla on kuitenkin hyvät eväät myös tuloksen tekemiseen. Aittola kertoi toukokuussa 2014 julkaisten siirtouutisen yhteydessä hänen kehityskohteikseen luistelun ja fysiikan.
Pekka Tiainen (valtiopäivämies)

Pekka Tiainen  (1827 – 9. joulukuuta 1882 Parikkala) oli suomalainen maanviljelijä ja valtiopäivämies.
Talollinen, lautamies Tiainen oli  talonpoikaissäädyssä Kurkijoen tuomiokunnan edustaja valtiopäivillä 1867. Hän oli valtiopäivillä lakivaliokunnan varajäsen.
Palau kesäolympialaisissa 2016

Palau osallistui kesäolympialaisiin 2016. Sitä edusti viisi urheilijaa neljässä lajissa. Joukkueen lipunkantajana avajaisissa toimi painija Florian Skilang Temengil.
Joukkue > Melonta

Marina Toribiong – naisten K-1 200 m ja 500 m
Joukkue > Paini

Florian Skilang Temengil – miesten alle 125 kg
Joukkue > Uinti

Shawn Dingilius-Wallace – miesten 50 m vapaauinti
Dirngulbai Misech – naisten 50 m vapaauinti
Joukkue > Yleisurheilu

Rodman Teltull – miesten 100 m
Paavo Berg

| Paavo Berg> Henkilötiedot |
| --- | --- |
Syntynyt: 23. marraskuuta 1911 Lahti
Kuollut: 1. marraskuuta 1941 (29 vuotta) Hanko
Sotilashenkilö
Palvelusmaa(t):   Suomi
Palvelusvuodet:  1931–1941
Taistelut ja sodat:  Talvisota Jatkosota
Sotilasarvo:  Kapteeni
Kunniamerkit:  4. lk:n Vapaudenristi
Joukko-osasto:  Lentorykmentti 2 Lentorykmentti 3
Joukkoyksikkö:  Lentolaivue 22 Lentolaivue 26
Paavo Daavid "Pate" Berg (23. marraskuuta 1911 Lahti – 1. marraskuuta 1941 Hanko) oli suomalainen hävittäjä-ässä. Hän oli toiseksi menestynein suomalainen kaksitasoisilla lentänyt hävittäjä-ässä saavutettuaan yhteensä 10,5 voittoa. Hän saavutti niistä viisi Gloster Gladiator -lentokoneilla ja loput 4,5 Curtiss Hawk 75 -koneilla.[lähde? ]
Berg hyväksyttiin Kadettikouluun kesäkuussa 1931. Hänet ylennettiin luutnantiksi vuonna 1935 ja kapteeniksi vuonna 1940.
Berg kuoli 1. marraskuuta 1941, kun hänen koneensa ammuttiin alas. Hänen ruumistaan ei ole löydetty. Hänen hautansa on Valkealassa.
Voitot

| Lentokone>  | Voitot>  |
| --- | --- |
Gloster Gladiator: 5,5
Curtiss Hawk 75: 4,5
Yhteensä: 10
Kirjallisuutta

Keskinen, Kalevi, Niska, Klaus ja Stenman, Kari. Suomen ilmavoimien historia: 11, Hävittäjä-ässät. Espoo: Tietoteos, 1975.  ISBN 951-9035-37-0
Stenman, Kari, ja Kalevi Keskinen. Finnish Aces of World War 2 (Aircraft of the Aces 23). Oxford: Osprey Aviation, 1998.  ISBN 1-85532-783-X
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Paavo Berg
Käännös suomeksi
Pekka Kemppi

Pekka (Pekko) Kemppi ent. Kemppinen (30. heinäkuuta 1887 Jaakkima – 10. toukokuuta 1957 Helsinki) oli suomalainen poliitikko ja ammatiltaan vahtimestari. Hän oli Suomen Sosialistisesta Työväenpuolueesta valittu kansanedustaja  Oulun läänin eteläisestä vaalipiiristä vuosina 1922–1923.
Kemppi kävi kansakoulun, keskikoulun, ammattikoulun ja sen jälkeen koneenkäyttäjäkurssin. Hän toimi vuoteen 1918 liikeapulaisena, asiapoikana, satama- ja metsätyöläisenä, leipurinoppilaana, peltiseppänä, viilaajana, sianhoitajana, merimiehenä, asioitsijana, puhujana ja järjestäjänä. Sitten hän oli vuosina 1918–1933 sanomalehdentoimittaja Työn Äänessä Vaasassa ja Kansan Voimassa Sortavalassa. Hän oli OTK:n vahtimestari Helsingissä 1933–1950. Kemppi kirjoitti kaksi näytelmää ja Vaasan työväenyhdistyksen historiikin.
Kemppi oli vankilassa poliittisista syistä 1920-luvulla.
Teoksia

Vaasan työväenyhdistyksen historia v. 1883-1923. Vaasan työväenyhdistys, Vaasa 1923
Koti ja rakkaus: kaksinäytöksinen näytelmä. Tammen näytelmiä 30. Tammi 1945
Onnen päivä: yksinäytöksinen näytelmä. Seuranäytelmiä 566. Karisto 1953
Pekka Tiihonen

Pekka Matti Benjam Tiihonen (s. 29. kesäkuuta 1947 Nilsiä) on suomalainen kestävyysjuoksija. Tiihonen edusti vuoteen 1972 Nilsiän Nujakkaa ja sen jälkeen Hämeenlinnan Tarmoa. Hänen valmentajanaan toimi Arthur Lydiard.
Tiihonen osallistui Münchenin olympialaisiin 1972, joissa hän keskeytti maratonilla. Maastojuoksun maailmanmestaruuskilpailuissa 1973 hän oli 51:s.
Suomen-mestaruuskisoissa Tiihonen oli hopealla 10 000 metrin juoksussa vuonna 1970 ja pronssilla maratonilla vuonna 1974. Aikuisten maaotteluissa Tiihonen on edustanut Suomea vuosina 1970, 1972 ja 1973.
Vuonna 1972 Tiihonen juoksi 25 000 metrin juoksun Suomen ennätyksen 1.15.14,0. 5 000 metrillä hänen ennätyksensä on 13.50,8, 10 000 metrillä 28.51,2 ja maratonilla 2.15.15.
Tiihosen poika on pikajuoksija Kalle-Pekka Tiihonen.
Pekka Tiinanen

Pekka Tiinanen (17. heinäkuuta 1962 Kalajoki – 9. syyskuuta 2016 Espoo) oli suomalainen toimittaja ja pakinoitsija. Hän työskenteli Iltalehdessä politiikan toimittajana lähes 20 vuotta. Pakinoita hän kirjoitti nimimerkillä Pikkutakki. Vuonna 2013 Tiinanen kirjoitti ensimmäisenä uutisen, jonka mukaan Arctia Shippingin johtoa oli painostettu perumaan Greenpeacea vastaan tekemänsä rikosilmoitus.
Palaiókastro (saari)

Palaiókastron eli Kastrín saari.
| --- | --- |
Muut nimet:  Kastrí (Καστρί)
Sijainti:  36°44′59″N, 26°59′17″E, Kos Kos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,024 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Palaiókastro (kreik. Παλαιόκαστρο, ”Vanha linna”) eli Kastrí (kreik. Καστρί, ”Linna”) on pieni Kreikan saari, joka sijaitsee Kosin etelärannikolla ja kuuluu Dodekanesian saariryhmään. Saaren pinta-ala on noin 0,024 neliökilometriä ja se on asumaton. Hallinnollisesti saari kuuluu Kosin kuntaan, Kosin alueyksikköön ja Etelä-Egean saarten alueeseen.
Palaiókastron eli Kastrín saari Kéfaloksen edustalla.
Saari sijaitsee Kéfalokseen kuuluvan Kámpoksen kylän edustalla. Sen keskellä kohoaa korkea, jyrkkäreunainen kallio. Kallion huipulla on linnan raunioita, joista saari on saanut nimensä. Linna on aiemmin suojannut rannikkoa merirosvoja vastaan.
Saaren pohjoisrannalla on pieni valkoinen Pyhälle Nikolaokselle (Ágios Nikólaos) omistettu kappeli. Saaren kuvauksellisten maisemien vuoksi se on suosittu vihkikappeli.